Aluevaaliehdokkaille yhteinen Teams-tilaisuus 4.1.2022 klo 16

​​​​Toivotamme Etelä-Karjalan aluevaaliehdokkaat lämpimästi tervetulleiksi Etelä-Karjalan hyvinvointialueen Teams-yhteydellä toteutettavaan Mitä hyvinvointialue tarkoittaa -infotilaisuuteen tiistaina 4.1.2022 klo 16–17. Tilaisuudessa kerrataan hyvinvointialueen tarkoitus, ​ kansalliset tavoitteet uudistukselle sekä vuoden 2022 valmisteltavat ja päätettävät asiat. Illassa on varattu aikaa kysymyksille ja keskustelulle. Tilaisuudessa ovat mukana Etelä-Karjalan hyvinvointialueen valmistelussa toimivia Eksoten ja Etelä-Karjalan pelastuslaitoksen henkilöitä. Tilaisuuden kutsu on välitetty aluevaaliehdokkaille vaaliasiamiesten kautta ja tilaisuuteen tulee ilmoittautua kutsun mukaisesti. ​​ Teams-osallistumislinkki lähetetään ilmoittautumisen perusteella.